Diari Oficial de la Generalitat Valenciana


Sumari del DOGV 5597, del 12-09-2007 (2007/10063)

Informació pública de l'aprovació del Projecte de renovació de la xarxa d'aigua potable a la partida Moralet - Aspinal del terme municipal d'Alacant.
-----------------------------------------------------------------------------------------------------------------------------------------------------

### Dades del document

Número de DOGV
:   5597

Data del DOGV
:   12-09-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/10909


Data del document
:   13-06-2007

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant

Informació pública de l'aprovació del Projecte de renovació de la xarxa d'aigua potable a la partida Moralet - Aspinal del terme municipal d'Alacant. [2007/10881]  
La Junta de Govern Local, en la sessió del dia 11 de juny de 2007, adoptà entre altres l'acord següent:  
«19. Aprovació del Projecte de renovació de xarxa d'aigua potable a la partida Moralet - Aspinal del terme municipal d'Alacant.  
S'informa de l'expedient tramitat en relació amb l'epígraf que antecedeix, el qual té els antecedents i raonaments com es resumeixen tot seguit:  
Amb data 13 de març de 2007, l'Associació d'Afectats Aigua Potable Lloma Espí - Alacant va presentar el Projecte de renovació de la xarxa d'aigua potable a la partida Moralet - Aspinal, del terme municipal d'Alacant, i en sol·licità l'aprovació.  
En relació amb el projecte esmentat, el Servei d'Obres i Projectes va emetre, el dia 24 d'abril de 2007, un informe on s'indicaren una sèrie de consideracions perquè foren tingudes en compte abans de la seua aprovació. Bàsicament, es referien a la necessitat de descriure la situació de les canonades d'aigua existents i la que havia de resultar després de l'execució; l'exigència de lliurar a l'Ajuntament les canonades instal·lades en una via pública, per a la seua explotació mitjançant l'empresa Aguas Municipalizadas de Alicante, EM, i les obligacions d'excloure del projecte les connexions de servei domiciliàries, complir alguns requisits formals i aportar el contracte subscrit per a l'execució de les obres.   
Ateses estes consideracions, l'associació promotora ha presentat, amb dates 16 i 22 de maig, sengles instàncies, acompanyades del contracte subscrit per a l'execució de les obres i d'un projecte rectificat.  
El projecte consta de memòria i annexos, plànols, plec de prescripcions tècniques, mesurament pressupost, i estudi de seguretat i salut.   
Segons la seua memòria, té per objecte "la descripció, justificació tècnica i valoració de totes les actuacions necessàries per a renovar la xarxa d'aigua potable de la partida del Moralet - Aspinal i Moralet - Gullena. Es pretén substituir l'actual xarxa de polietilé de baixa densitat d'1œ" per una xarxa de fosa de 100 mil·límetres de diàmetre nominal". El motiu del canvi és el mal estat en què estan estes conduccions i les contínues pèrdues que s'hi produeixen.   
La xarxa Moralet - Aspinal discorre actualment pels carrers de Serval, Tell, Auró, Avet i Acàcia; i la xarxa Moralet - Guillena pels carrers Faig, Morera, Banús i Drago. La nova xarxa proposada s'estén només als carrers del Serval, Morera i Acàcia; si bé, en el projecte s'assegura que no es privarà del servei d'aigua potable cap abonat d'Aquagest Levante, SA, entitat que subministra aigua potable als sectors Moralet - Aspinal i Moralet - Guillena.  
El pressupost base de licitació ascendeix a la quantitat de 67.731,63 euros.  
El termini d'execució de les obres es fixa en dos mesos, comptadors des de l'endemà de la signatura de l'acta de comprovació del replanteig.  
D'acord amb les condicions que figuren en el projecte rectificat, el Servei d'Obres i Projectes, amb data 28 de maig de 2007, ha emés un informe que hi és favorable.  
La competència per a adoptar el present acord correspon a la Junta de Govern Local, d'acord amb el que assenyala l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local; i n'és innecessària l'exposició pública, de conformitat amb el que disposa l'article 155.4 de la Llei 16/2005, de 30 de desembre, de la Generalitat, Urbanística Valenciana.  
Com a conseqüència del que s'ha exposat, la Junta de Govern Local adopta els acords següents:  
Primer. Aprovar el Projecte de renovació de xarxa d'aigua potable a la partida Moralet - Aspinal del terme municipal d'Alacant, promogut per l'Associació d'Afectats Aigua Potable Lloma Espí - Alicante.  
Segon. L'entitat promotora haurà de nomenar, abans de signar l'acta de replanteig, la direcció facultativa i la de coordinació de seguretat i salut laboral, les quals es responsabilitzaran de l'execució de la xarxa d'aigua potable, sense perjudici de les facultats de supervisió de l'Ajuntament.  
Tercer. Abans que s'inicien les obres, caldrà depositar una fiança del 4% de l'import del contracte, per a garantir-ne l'execució de conformitat amb el projecte aprovat i el lliurament a l'Ajuntament.  
Quart. Una vegada haja finalitzat la instal·lació de les canonades, i amb les proves necessàries prèvies de pressió, neteja i desinfecció, estes seran lliurades a l'Ajuntament d'Alacant, per a la seua explotació mitjançant l'empresa Aguas Municipalizadas de Alicante, EM, concessionària municipal del servei d'aigua potable.  
Cinqué. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Comunitat Valenciana».  
Cosa que es publica perquè se'n prenga coneixement, d'acord amb el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, amb l'advertència que contra l'acte esmentat, que posa fi a la via administrativa, i davant de l'òrgan que el va dictar, es pot interposar, mitjançant un escrit adreçat a l'Ajuntament, en el termini d'un mes i amb caràcter potestatiu, el recurs de reposició, amb caràcter previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptadors ambdós terminis des de l'endemà de la publicació d'este edicte en el Butlletí Oficial de la Província d'Alacant.  
Alacant, 13 de juny de 2007.- El regidor secretari, p. d., la regidora d'Urbanisme: Sonia Castedo Ramos.